07.12 . 2020 12 : 02 Съдебната борба на Доналд Тръмп за промяна на резултатите от американските избори приключва с пълен неуспех , пише френският в . " Монд " . Провалът му ще стане окончателен утре . Според американските закони след 8 декември не може повече да се оспорва избирането на членове на Избирателната колегия , които ще определят следващия президент на САЩ на 14 декември . Тази одисея започна шест месеца по - рано , на 1 май , когато Тръмп публикува в " Туитър " спорна статия , поставяща под съмнение безопасността на гласуването по пощата . Той призова да не се допуска фалшифициране на изборите и повтори това обвинение над 600 пъти преди изборите на 3 ноември . Нищо ново : той вече беше осъдил " фалшивите избори " през 2016 г . , преди да ги спечели , припомня френското издание . След това създаде комисия , която издирваше стотици хиляди гласове , подадени според него от нелегални мигранти , но тя не откри доказателства за това . Отказът на Тръмп да признае поражението си подготвя почвата , за да издигне кандидатурата си за президент през 2024 г . , пише британският в . " Телеграф " . Президентът на САЩ заяви , че ако беше загубил изборите , е щял да приеме с достойнство - но той не признава поражението си . Реално обаче опитите му за победа в съда бяха неуспешни . Единствената му победа беше сред неговите поддръжници .